பைசூலின் சகோதரி மரியம் பீவி போலீசில் புகார் (02-12-2013): நடிகை ராதாவின் பெயரைச் சொல்லி, அக்ரம் கானின் அடியாட்கள், ஒரு கோடி ரூபாய் கேட்டு, கொலை மிரட்டல் விடுப்பதாக, பைசூலின் சகோதரி மரியம் பீவி போலீசில் புகார் அளித்தார்[7]. ‘சுந்தரா டிராவல்ஸ்’ உள்ளிட்ட படங்களில் நடித்த, நாயகி ராதா, பைசூல் என்ற வைர வியாபாரி மீது பரபரப்பு புகார் அளித்து இருந்தார். அந்த பரபரப்பு அடங்குவதற்குள், அவர் மீது, போதை பொருள் கடத்தல் புகார் தரப்பட்டது[8]. இதற்கிடையில், சென்னை போலீஸ் கமிஷனர் அலுவலகத்தில், நேற்று, பைசூலின் சகோதரி மரியம் பீவி புகார் அளித்தார். அதன் விவரம்: “தாயாரின் மறைவுக்கு பிறகு, சகோதரிகள் ஜரினா, லக்சூரியா, சகோதரர் முஜிப் ரகுமானுடன், மற்றொரு சகோதரரான பைசூலின் வீட்டில் வசிக்கிறோம். அவர் மீது, உண்மைக்கு மாறாக, போதை பொருள் கடத்துவதாக புகார் தெரிவித்துள்ளனர். நேற்று முன்தினம், இரவு 8:30 மணிக்கு, எங்களது வீட்டிற்கு வந்த, அக்ரம் கானின் ஆதரவாளர்கள், ‘உங்கள் தூண்டுதலின் பேரில்தான் நடிகை ராதா புகார் அளித்துள்ளார். அதையும் சேர்த்து, நாங்கள் அளித்துள்ள புகாரை வாபஸ் வாங்க வேண்டும். இல்லை என்றால், இரண்டு நாட்களில், ஒரு கோடி ரூபாய் தர வேண்டும். மறுத்தால், குடும்பத்துடன் கொன்று விடுவோம்”, என, மிரட்டிச் சென்றனர். மேலும், திருவல்லிக்கேணி பகுதியில், பைசூல் குறித்து அவதுாறு விளம்பரங்களும் செய்துள்ளனர்[9]. இவ்வாறு அதில் கூறப்பட்டுள்ளது.